Maðurinn starfaði um tíma sem skólasálfræðingur og var kærður vegna starfa sinna þar . Lögregla taldi á sínum tíma ekki ástæðu til að ákæra manninn . Hann greindi velferðarsviði borgarinnar ekki frá kærunni þegar hann réð sig þangað . Vísir / Rakel Fyrrverandi starfsmaður á velferðarsviði Reykjavíkurborgar , karlmaður á sextugsaldri , hefur verið dæmdur í tveggja og hálfs árs fangelsi fyrir kynferðisbrot gegn fyrrum stjúpdóttur sinni . Dómur var kveðinn upp í Héraðsdómi Reykjaness í síðustu viku . Maðurinn var dæmdur fyrir að hafa brotið á fyrrum stjúpdóttur sinni eftir að hafa boðið henni í mat . Strauk hann henni innan og utan klæða , klóraði og strauk rassi hennar og setti fingur í endaþarm . Þá kyssti hann hana blautum kossi á enni , kinn og læri áður en hann lagðist þétt upp að henni svo hún fann fyrir kynfærum hans við rassinn . Maðurinn hefur áður verið kærður fyrir kynferðisbrot gegn barni en málið var fellt niður . Hann upplýsti Reykjavíkurborg ekki um kæruna á hendur sér þegar hann var ráðinn í starfið hjá Reykjavíkurborg í júní 2017 . Hann er menntaður sálfræðingur og hefur unnið mikið með börnum , bæði á leikskóla - og grunnskólaaldri . Dómurinn var kveðinn upp í Héraðsdómi Reykjaness í síðustu viku . Vísir / GVA Klóraði stúlkunni á „ óþægilegum stöðum “ Það var hinn 20. desemember 2017 sem Barnavernd Reykjavíkur sendi erindi til lögreglu þar sem óskað var eftir rannsókn á því hvort maðurinn hefði brotið kynferðislega á stúlkunni sem var á barnsaldri . Maðurinn var sambýlismaður móður stúlkunnar um nokkurra ára skeið . Stúlkan lýsti því í viðtölum í Barnahúsi að eftir að maðurinn og barnsmóðirin skildu að skiptum hefði maðurinn komið skringilega fram við sig . Það hefði gerst í svokölluðu pabbahelgum . Hann hefði farið að tala við hana eins og hún væri fullorðin , eins og kærasta . Kysst hana blautum kossum . Nánar aðspurð um hvar maðurinn kyssti hana svaraði hún því til að hann kyssti hana á ennið og kinnina og stundum á höfuðið „ eins og venjulegir pabbar gera “ . Þá klóraði hann henni skringilega á bakinu sem henni þætti óþægilegt og „ óþægilegum stöðum “ Nefndi hún í þeim efnum að stjúpfaðirinn fyrrverandi færði höndina gjarnan neðar og stundum yfir rass brotaþola . Þá hefði hún verið í nærbuxum og buxum . Í eitt skipti var sálfræðingurinn einn með barni á þeim mánuðum sem hann starfaði hjá velferðarsviði borgarinnar . Velferðarsvið borgarinnar tók málið til skoðunar.vísir / vilhelm „ Hnoðaðist “ með stúlkuna Hún lýsti því að henni liði almennt illa hjá honum , sérstaklega þegar þau væru ein saman . Hún hefði ekki þorað að segja mömmu sinni frá líðan sinni framan af . Hann tæki utan um hana eins og hún væri deig og væri að „ hnoðast “ með sig , stryki fast og klóraði á bakinu . Þetta hefði aðeins gerst eftir sambandsslitin . Þann 15. desember 2017 átti hún að fara í heimsókn en ekki viljað fara . Móðir hennar bauð henni að hringja eftir hún vildi láta sækja sig . Lýsir hún því hvernig hann hafi brotið á henni , eins og lýst var í upphafi fréttar , og það staðið yfir í um hálftíma . Hann hefði hætt þegar sonur hans kom heim . Í framhaldinu fór stúlkan heim til sín og greindi móður sinni frá því sem gerst hafði . Maðurinn neitaði alfarið sök í málinu og sagði samskipti hans við fyrrum sjúpdóttur sína einfaldlega hafa verið eins og hefðbundin samskipti væru á milli föður og dóttur . Koma verður í ljós hvort maðurinn ákveði að áfrýja dómnum til Landsréttar . FBL / ERNIR Þrjár mínútur eða hálftíma ein í herberginu Í niðurstöðu dómsins er vikið að því að framburður stúlkunnar hafi verið trúverðugur og greinargóður að teknu tilliti til aldurs og þroska . Ekki væri að sjá að skýrslan litaðist af sérstökum kala til mannsins heldur væri frásögnin einlæg og hreinskilin . Þá studdi framburður sonar mannsins sem gaf einnig til kynna að framburður mannsins stæðist ekki fyllilega . Taldist sannað að maðurinn hefði verið lengur einn inni í herbergi með fyrrvernadi sjúpdóttur sinni en hann hélt fram . Fullyrti hann að þau hefðu verið inni í herbergi í þrjár til fimm mínútur . Sonur hans bar í skýrslutöku hjá lögreglu að þau hefðu verið um tuttugu mínútur ein í herberginu . Fyrir dómi taldi hann tímann hafa verið 10 - 15 mínútur . Stúlkan sjálf taldi þau hafa verið ein í herberginu í um hálftíma en þó taldi dómurinn að fyrirvara þyrfti að hafa á því mati enda tímaskyn barna ónákvæmara en fullorðinna . Þá minnti son mannsins að faðir sinn hefði legið í rúminu hjá stúlkunni . Sjálfur sagðist maðurinn hafa setið í rúminu . Maðurinn , sem er menntaður sálfræðingur , var dæmdur í tveggja og hálfs árs fangelsi . Vísir / vilhelm Taldi skurðaðgerð sanna sýknu Þá kemur fram í dómnum að framburður sonar mannsins hjá lögreglu , sex vikum eftir brotið , hafi gefið sterklega til kynna að maðurinn hafi komið fram með kynferðislegum hætti gagnvart stúlkunni . Þannig lýsti drengurinn því að þegar hann gekk inn í herbergið hefði faðir hans verið að ræða á óvenjulegan hátt við stúlkuna , eins og hún væri kærastan hans . Það hefði hann ekki heyrt áður . Honum hefði verið óglatt þegar hann kom inn í herbergið . Sonurinn breytti framburði sínum varðandi það hvort faðir hans sat eða lá í rúminu þegar hann bar vitni fyrir dómi . Dómurinn taldi þá breytingu á framburði ekki trúverðuga og lagði ekki til grundvallar niðurstöðu málsins . Faðirinn sagði ekki hægt að leggja skýrslu sonar hjá lögreglu til grundvallar niðurstöðu málsins . Drengurinn hefði hitt stúlkuna heima hjá móður hennar áður en skýrsla var tekin af drengnum . Móðirinn hefði verið viðstödd hitting þeirra . Dómurinn féllst ekki á þetta því það væri dómsins að leggja mat á sönnunargildi vitnisburðar . Þar skipti máli að ekkert komi fram sem bendi til þess að reynt hafi verið að hafa óeðlileg áhrif á soninn . Þá sagði maðurinn að hann hefði gengist undir skurðaðgerð tveimur dögum áður en stúlkan kom í heimsókn . Hann hefði því ekki getað brotið á henni eins og hún lýsti . Dómurinn féllst ekki á þá skýringu enda hefði hann getað ekið bíl , staðið í eldhúsi og eldað fyrir börn umræddan dag . Framburður skurðlæknis útilokaði ekki að hann hefði getað framið brotið . Taldi dómurinn að ekki yrði véfengt með skynsamlegum rökum að maðurinn hefði gerst sekur um þá háttsemi sem honum var gefið að sök . Hann hefði nýtt sér yfirburði gagnvart stúlkunni og traust hennar og trúnað til að beita hana ólögmætri nauðung . Þótt hæfileg refsing tvö og hálft ár í fangelsi auk þess sem hann þarf að greiða 1,8 milljónir króna í miskabætur . Farið var fram á fjórar milljónir króna . Ekki settur strax í leyfi Maðurinn , sem var sem fyrr segir starfsmaður á velferðarsviði Reykjavíkurborgar , var ekki settur strax í leyfi frá störfum þegar hann var kærður í desember til lögreglu fyrir að brjóta kynferðislega á fyrrum stjúpdóttur sinni . Stofnuninni sem maðurinn starfaði fyrir var greint frá kærunni í desember . Í janúar var maðurinn færður til í starfi og í febrúar var hann svo settur í ótímabundið leyfi frá störfum . Velferðarsvið skoðar nú verkferilinn í málinu . Þá var maðurinn kærður í október 2014 fyrir kynferðisbrot mannsins . Kærandinn var ungur maður sem var í 8. bekk í grunnskóla þar sem hinn dæmdi gegndi stöðu skólasálfræðings .